CELEX: 22009D0065
Language: et
Date: 2009-05-29 00:00:00
Title: EMP Ühiskomitee otsus nr 65/2009, 29. mai 2009 , millega muudetakse Euroopa Majanduspiirkonna lepingu XIII lisa (transport)

3.9.2009   
            
            
               ET
            
            
               Euroopa Liidu Teataja
            
            
               L 232/21
            
         
      EMP ÜHISKOMITEE OTSUS
   
   nr 65/2009,
   29. mai 2009,
   millega muudetakse Euroopa Majanduspiirkonna lepingu XIII lisa (transport)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu XIII lisa on muudetud EMP Ühiskomitee 24. aprilli 2009. aasta otsusega nr 50/2009 (1).
            
         
               (2)
            
            
               Euroopa Parlamendi ja nõukogu 7. septembri 2005. aasta direktiiv 2005/35/EÜ, mis käsitleb laevade põhjustatud merereostust ning karistuste kehtestamist merereostusega seotud rikkumiste eest, (2) mida on parandatud ELTs L 33, 4.2.2006, lk 87, ja ELTs L 105, 13.4.2006, lk 65, tuleb inkorporeerida lepingusse,
            
         ON TEINUD JÄRGMISE OTSUSE:
   Artikkel 1
   Lepingu XIII lisa punkti 56u (Euroopa Parlamendi ja nõukogu määrus (EÜ) nr 336/2006) järele lisatakse järgmine punkt:
   
               „56v.
            
            
               
                  32005 L 0035: Euroopa Parlamendi ja nõukogu direktiiv 2005/35/EÜ, 7. september 2005, mis käsitleb laevade põhjustatud merereostust ning karistuste kehtestamist merereostusega seotud rikkumiste eest (ELT L 255, 30.9.2005, lk 11), parandatud ELTs L 33, 4.2.2006, lk 87, ja ELTs L 105, 13.4.2006, lk 65.
               Käesolevas lepingus loetakse selle direktiivi sätteid järgmises kohanduses:
               Artikli 4 teist lauset ei kohaldata.”
            
         Artikkel 2
   Direktiivi 2005/35/EÜ islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 30. mail 2009, tingimusel et EMP Ühiskomiteele on esitatud kõik lepingu artikli 103 lõike 1 kohased teated (3).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 29. mai 2009
      
         
            EMP Ühiskomitee nimel
         
         
            eesistuja
         
         Alan SEATTER
         
      
   
   
      (1)  ELT L 162, 25.6.2009, lk 31.
   
      (2)  ELT L 255, 30.9.2005, lk 11.
   
      (3)  Põhiseadusest tulenevad nõuded on nimetatud.